OnlineCG State | राजधानी रायपुर स्थित इनडोर स्टेडियम म प्रदेस पंचायत सचिव संघ छत्तीसगढ़ डहार ले आयोजित आस्था-आसीर्वाद महासम्मेलन म पंचायत अऊ ग्रामीण विकास मंत्री अजय चन्द्राकर उपस्थित होइन। चन्द्राकर ह कार्यक्रम ल संबोधित करत हुए कहिस योजना के क्रियान्वयन म पंचायत सचिव मन के भूमिका अहम हे, संग ही ये घलो कहिस कि मुख्यमंत्री डॉ. रमन सिंह के नेतृत्व अऊ आप सबके सहयोग ले प्रदेस के अंतिम पंक्ति म खड़े व्यक्ति के बिकास बर हर संभव प्रयास करे जात हे। ओमन पंचायत सचिव मन के मांग उपर सकारात्मक रूख अपनात हुए आगामी समय म उचित कार्यवाही के भरोसा दिलाये हे। ये मउका म प्रदेश के पंचायत सचिव मन ह प्रदेस ल समय ले पहिली स्वच्छ प्रदेश बनाये के संकल्प लिस।
ओमन कहिन कि प्रदेस ल यदि उन्नति के दिसा म ले जाना हे त सचिव नाव के ये संस्था ल मजबूत अऊ प्रभावी बनाये के जरूरत हे। चन्द्राकर ह कहिस कि पंचायत मन के आमदनी ल बढ़ाये अऊ पंचायत स्तर म आर्थिक रूप ले मजबूत बनाये के दिसा म घलो प्रयास करना चाही। ओमन कहिन कि केवल निर्माण कार्य ही बिकास के पइमाना नो हरय। समाज ल सिक्षा अऊ स्वच्छता के दिसा म सुधार करे के आवस्यकता हे, तभे अस्वच्छता के सामाजिक बुराई ल दूर करे जा सकत हे।
hne_Deva hne_Deva